सूरज का सातवाँ घोड़ा, धर्मवीर भारती के लिखल, हिंदी भाषा के एगो उपन्यास हवे। 1952 में छपल ई उपन्यास किस्सागोई के शैली में लिखल गइल एगो छोट उपन्यास हवे जे भारती के पहिला उपन्यास गुनाहों का देवता के बाद लिखल गइल। एह उपन्यास में माणिक मुल्ला नाँव के ब्यक्ति अपना पुरान दिनन के इयाद क के तीन गो औरतन के कहानी सुनावे लें जे उनुके जिनगी में अइलीं, जमुना (एगो मिडिल क्लास के औरत), लिली (पढ़ल लिखल बुद्धिमान औरत) आ सत्ती (गरीब कामकाजी औरत)। उपन्यास दुपहरिया के गलचौर में सुनावल सात गो कहानी सभ के रूप में बा जिनहन के माणिक मुल्ला अपना दोस्त आ परिचित लोग के सुनावे लें।